pythainlp/thai-wiki-dataset-v3 huggingface dataset:
วัฒนธรรมเกาหลี

ถึงแม้ว่าการเมืองของประเทศเกาหลีเหนือและเกาหลีใต้ จะมีความขัดแย้ง แต่สิ่งที่ทั้งสองประเทศมีร่วมกันคือ วัฒนธรรมเกาหลี
== ศิลปะ ==
=== นาฏศิลป์ ===

ความแตกต่างระหว่างนาฏศิลป์พื้นบ้านกับนาฏศิลป์มาตรฐานในเกาหลีคือ ดนตรีประกอบ นาฏศิลป์มาตรฐานทั่วไปของเกาหลีนั้น เรียกว่า jeongjaemu (정재무) ซึ่งจัดแสดงในงานเลี้ยง และ ilmu (일무) ซึ่งจัดแสดงในพิธีขงจื้อเกาหลี Jeongjaemu แบ่งเป็นการแสดงแบบท้องถิ่น (향악정재, hyangak jeongjae) และแบบทางการซึ่งได้รับอิทธิพลมาจากเอเชียกลางและประเทศจีน (당악정재, dangak jeongjae) ส่วน Ilmu ก็แบ่งเป็นการแสดงแบบสามัญชน (문무, munmu) และแบบทหาร (무무, mumu) การแสดงส่วนใหญ่มักสวมหน้ากาก ชุดที่นิยมใส่เพื่อแสดง เรียกว่า เก็นจะ
=== จิตรกรรม ===

จิตรกรรมที่พบในเกาหลีในช่วงยุคก่อนประวัติศาสตร์นั้น เป็นศิลปะสกัดหิน ซึ่งแสดงถึงการเผยแพร่ศาสนาพุทธจากประเทศอินเดีย ผ่านทางประเทศจีน
=== งานฝีมือ ===

มีงานฝีมือที่เก่าแก่มากมายในเกาหลี ส่วนใหญ่มากเป็นงานฝีมือทีเกิดจากการกระทำยามว่างของผู้คน มักใช้วัสดุโลหะ ไม้ แฟบริก แก้ว ซึ่งหาพบได้ง่าย
งานฝีมือส่วนใหญ่ มักได้รับอิทธิพลจากประเทศจีน
== ดูเพิ่ม ==
การฉลองวันชาติเกาหลี
วิทยาศาสตร์และเทคโนโลยีในเกาหลี
รายชื่อสิ่งประดิษฐ์ในเกาหลี
มรดกแห่งชาติของเกาหลีใต้
รายชื่อมรดกโลกในประเทศเกาหลีใต้
รายชื่อมรดกโลกในประเทศเกาหลีเหนือ
การแต่งงานในเกาหลีใต้
อิทธิพลของวัฒนธรรมเกาหลีในวัฒนธรรมญี่ปุ่น
== อ้างอิง ==
== แหล่งข้อมูลอื่น ==
Korea Society Podcast: The Origins of Koreans and Their Culture - Part I 
Korea Society Podcast: The Origins of Koreans and Their Culture - Part II 
Online gallery specialized on introducing North Korean artists 
Early photographs project showing public scenes, behavior, buildings 1895-1930 
Brief Explanation of Korean Customs (general customs, respect, marriage, dining)
http://blog.daum.net/ulsanlike/11788545  ulsan korea
ซับเวย์เซิร์ฟเฟอส์

ซับเวย์เซิร์ฟเฟอส์ (Subway Surfers) เป็นเกมแอปพลิเคชันบนโทรศัพท์มือถือ พัฒนาโดยกิลู บริษัทเอกชนแห่งหนึ่งในประเทศเดนมาร์ก จำหน่ายใน พ.ศ. 2555 โดยเนื้อเรื่องของเกมเป็นเด็กที่ชอบโชว์ฝีมือโดยการนำสีไปพ่นกับตัวรถไฟ และตำรวจมาพบเข้า จึงต้องหนีตำรวจ โดยหลบหนีรถไฟซึ่งเป็นส่วนหลักในการเล่นเกม
ปัจจุบันอยู่ในเวอร์ชันของ "เวิลด์ทัวร์" ซึ่งจะเปลี่ยนสถานที่ในฉากเกมไปตามเมืองที่มีชื่อเสียงต่าง ๆ
== รูปแบบเกม ==
เกมนี้ออกแบบให้ตัวละครสามารถเคลื่อนที่ กระโดด หรือหมุนตัวได้ และมีอุปกรณ์พิเศษในการหนีตำรวจที่สถานีรถไฟ
== อ้างอิง ==
== แหล่งข้อมูลอื่น ==
เว็บไซต์ทางการ
เว็บไซต์ของผู้พัฒนา
ซับเวย์เซิร์ฟเฟอส์ วิกิ
เกมรถไฟ
วิดีโอเกมที่พัฒนาขึ้นในประเทศเดนมาร์ก
เกมสำหรับแอนดรอยด์
เกมสำหรับไอโอเอส
วิดีโอเกมที่ออกวางจำหน่ายในปี พ.ศ. 2555
แม่น้ำเซฮาน

แม่น้ำเซฮาน (Seyhan River) เป็นแม่น้ำสายยาวที่สุดของประเทศตุรกี  แม่น้ำมีความยาว 560 กม. ต้นน้ำอยู่ทางตะวันออกเฉียงเหนือของเทือกเขาแอนติทอรัส  ไหลไปทางตะวันตกเฉียงใต้ ไหลลงสู่ทะเลเมดิเตอร์เรเนียน
แม่น้ำในประเทศตุรกี
ผักกาดกบ

ผักกาดกบ  (L.) DC. เป็นพืชในวงศ์ Compositae ชื่ออื่นๆได้แก่ คำโคก ผักกาดดง ผักกาดนกเขา หนาดแห้ง ผักกาดดิน  เป็น พืชล้มลุก อายุหลายปี ลำต้นสั้น เป็นเหลี่ยม อวบน้ำ  ตั้งตรง มีเหง้าใต้ดินขนาดใหญ่ ปลายยอดมีขนสั้นนุ่มปกคลุม ใบเดี่ยว เรียงเวียนสลับชิดกัน เป็นกระจุกแบบกุหลาบซ้อน  โคนใบสอบเรียวแคบ ขอบใบจักเว้าเหมือนซี่ฟัน ผิวใบด้านบนสีม่วงสลับเขียว มีขนสั้นกระจาย แผ่นใบหนาอวบน้ำ ก้านใบสั้นหรือไม่มีก้านใบ ดอกออกเป็นช่อแบบช่อกระจุกแน่นแยกแขนง ออกที่ซอกใบและปลายยอด กลีบดอกสีเหลือง รูปหลอด ปลายแยกเป็น 5 แฉก ปลายแฉกด้านหลังมีปุ่มเล็ก มี 60-70 ดอก ก้านช่อ ฐานดอกแบน ก้านช่อดอกมีขนสีขาวหนาแน่น เกสรเพศผู้ มี 5 อัน อับเรณูปลายมน เกสรเพศเมีย มีขนสั้น รังไข่อยู่ใต้วงกลีบ รูปทรงกระบอก เกลี้ยง วงใบประดับมี 2 ชั้น ชั้นนอกแยกกัน รูปแถบ วงใบประดับวงใน 10-15 ใบ รูปใบหอก ปลายแหลม มีขนประปราย หรือเกือบเกลี้ยงตรงกลางใบ ผลแห้ง รูปทรงกระบอก มีรยางค์ 10 เส้น เมล็ดล่อน ออกดอกช่วงเดือน กุมภาพันธ์ ถึง พฤษภาคม
ผักกาดกบเป็นพืชสมุนไพร ทั้งต้นใช้เป็นยาบรรเทาอาการปวดและบวม เป็นยาพอกเนื้องอกที่เต้านม แก้โรคไฟลามทุ่ง น้ำคั้นใบเป็นยาอมกลั้วคอ แก้เจ็บคอ เหง้า ใช้เป็นยาแก้ช้ำใน ห้ามเลือด แก้โรคบิด รักษาแผลอักเสบ  แก้มดลูกอักเสบ  ขับประจำเดือน แก้ไข้ รากและใบสด ตำพอกแก้ปวดบวม ทางจังหวัดนครราชสีมา ใช้ เหง้า แก้ไข้ แก้บิด รักษาแผลอักเสบ ขับประจำเดือนหลังคลอดบุตร  ทั้งต้น ตำเป็นยาพอก บรรเทาปวดบวม ในอินโดจีน ใช้ใบพอกลดอาการบวม ฝี หรือถอนพิษ อาการปวดแสบปวดร้อน เหง้า ใช้กินรักษาพิษไข้ กระสับกระส่าย ส่วนในเกาะชวา ใช้ รากเป็นยา เมื่อระบบหมุนเวียนโลหิตไม่ปกติ
==อ้างอิง==
วงศ์ทานตะวัน
สมุนไพร
พระมหากษัตริย์เบลเยียม

พระมหากษัตริย์แห่งชาวเบลเยียม เป็นระบบการปกครองที่มีพระมหากษัตริย์อยู่ภายใต้รัฐธรรมนูญแห่งราชอาณาจักรเบลเยียม โดยมีพระมหากษัตริย์เป็นประมุข พระมหากษัตริย์เบลเยียมทรงอยู่ในสถานะราชาธิปไตยของปวงชน โดยกษัตริย์พระองค์ปัจจุบันคือ สมเด็จพระราชาธิบดีฟีลิป เสด็จขึ้นครองราชย์ต่อจากพระราชบิดาเมื่อ 21 กรกฎาคม ค.ศ. 2013 โดยเป็นพระมหากษัตริย์พระองค์ที่ 7 ในราชวงศ์เบลเยียม
==ประวัติศาสตร์==
เมื่อประเทศเบลเยียมได้รับเอกราชอย่างสมบูรณ์ในปีค.ศ. 1830 รัฐสภาแห่งชาติ ได้เลือกการปกครองระบอบราชาธิปไตยภายใต้รัฐธรรมนูญ โดยได้เสียงสนับสนุนในรัฐสภาถึง 174 เสียงต่อ 13 เสียง ในเดือนกุมภาพันธ์ ค.ศ. 1831 รัฐสภาได้มีมติเลือกเจ้าชายหลุยส์ ดยุกแห่งเนอมูร์ พระราชโอรสในพระเจ้าหลุยส์-ฟีลิปที่ 1 แห่งฝรั่งเศส แต่ประเทศมหาอำนาจอื่นๆ ต่างกดดันไม่ให้พระเจ้าหลุยส์-ฟีลิปที่ 1 ทรงยอมรับ ซึ่งต่อมาทรงปฏิเสธในที่สุด รัฐสภาแห่งชาติจึงได้แต่งตั้งเอราสม์ หลุยส์ ซูร์แล เดอ ชอกีเยเพื่อเป็นผู้สำเร็จราชการเมื่อ 25 กุมภาพันธ์ ค.ศ. 1831
ในที่สุดรัฐสภาได้มีมติเลือกเจ้าชายเลออปอลแห่งซัคเซิน-โคบวร์ค-โกทาขึ้นเป็นพระมหากษัตริย์แห่งชาวเบลเยียม โดยทรงได้รับการรับรองจากรัฐสภาเมื่อ 4 มิถุนายน และในอีกหกสัปดาห์ต่อมาได้ทรงเข้าพิธีสาบานตนต่อหน้ารัฐธรรมนูญแห่งเบลเยียมที่บริเวณหน้าโบสถ์นักบุญเจมส์แห่งเกาเดินแบร์คที่กรุงบรัสเซลส์ เมื่อ 21 กรกฎาคม ซึ่งต่อมาได้เป็นวันชาติเบลเยียม
==ดูเพิ่ม==
รายพระนามพระมหากษัตริย์เบลเยียม
==อ้างอิง==
พระมหากษัตริย์เบลเยียม
ราชาธิปไตยเบลเยี่ยม
ราชวงศ์เบลเยียม
บ
อันดับทานตะวัน

อันดับทานตะวัน หรือ Asterales (AST-er-ALE'-eez) เป็นอันดับของพืชใบเลี้ยงคู่ที่รวมวงศ์ขนาดใหญ่คือ Asteraceae (หรือ Compositae) และวงศ์ของพืชที่ใกล้เคียงรวมเป็น 10 วงศ์ .
== อ้างอิง ==
อันดับผักกาด

อันดับผักกาด หรือ Brassicales เป็นอันดับของพืชมีดอกในกลุ่มยูโรสิด II ของพืชใบเลี้ยงคู่ในระบบ APG II สมาชิกของอันดับนี้สามารถผลิต glucosinolate (น้ำมันมัสตาร์ด)ได้ อันดับนี้บางครั้งเรียก Capparales
สมาชิกในอันดับนี้ได้แก่:
Akaniaceae
Bataceae
Brassicaceae
Capparaceae
Caricaceae
Cleomaceae
Gyrostemonaceae
Koeberliniaceae
Limnanthaceae
Moringaceae
Pentadiplandraceae
Resedaceae
Salvadoraceae
Setchellanthaceae
Tiganophytaceae
Tovariaceae
Tropaeolaceae
== การจัดอันดับ ==
แผนภาพข้างล่างนี้แสดงวิวัฒนาการชาติพันธุ์ของพืชในอันดับผักกาดพร้อมอายุโดยประมาณจากการศึกษาดีเอ็นเอในพลาสติดเมื่อ ค.ศ. 2018:
ในวันที่ 20 เมษายน 2020 พืชใหม่ชนิดเดียวจากนามิเบียชื่อว่า Tiganophyton karasense  จัดให้อยู่ในอันดับนี้ ในฐานะพืชชนิดเดียวของวงศ์ Tiganophytaceae ซึ่งมีความใกล้ชิดกับ Bataceae, Salvadoraceae และ Koeberliniaceae
==อ้างอิง==
== แหล่งข้อมูลอื่น ==
สมเด็จพระเจ้าบรมวงศ์เธอ เจ้าฟ้าปิ๋ว

สมเด็จพระเจ้าบรมวงศ์เธอ เจ้าฟ้าปิ๋ว มีพระนามเดิมว่า พระองค์ปิ๋ว (26 เมษายน พ.ศ. 2365 - พ.ศ. 2383) เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่สมเด็จพระเจ้าบรมวงศ์เธอ เจ้าฟ้ากุณฑลทิพยวดี
==พระประวัติ==
สมเด็จพระเจ้าบรมวงศ์เธอ เจ้าฟ้าปิ๋วประสูติเมื่อ วันศุกร์ เดือน 6 ขึ้น 6 ค่ำ ปีมะแมจัตวาศก จ.ศ. 1184 ซึ่งตรงกับวันที่ 26 เมษายน พ.ศ. 2365 เป็นพระราชโอรสพระองค์ที่ 3 ในสมเด็จพระเจ้าบรมวงศ์เธอ เจ้าฟ้ากุณฑลทิพยวดี
ต่อมาในแผ่นดินของพระบาทสมเด็จพระนั่งเกล้าเจ้าอยู่หัว รัชกาลที่ 3 ได้ทรงพระกรุณาโปรดตั้งองค์ใหญ่ สถาปนาเป็นเจ้าฟ้าพระราชทานพระนามว่า "อาภรณ์" ตั้งแต่นั้นมาจึงเรียกกันว่า "เจ้าฟ้าอาภรณ์" แต่องค์กลางกับองค์ปิ๋วนั้น ทรงพระกรุณาเรียกว่าเจ้าหนูกลางกับเจ้าหนูปิ๋ว เจ้าฟ้าปิ๋วทรงได้รับพระราชทานโสกันต์เมื่อพ.ศ. 2377 มีการสมโภชที่พระที่นั่งดุสิตมหาปราสาท มีงานมหรสพ 4 วัน
ต่อมาเจ้าฟ้ากุณฑลทิพยวดีทรงฝากพระโอรสองค์กลาง "เจ้าฟ้ากลาง" พระชันษาได้ 10 ปีกับโอรสองค์น้อย "เจ้าฟ้าปิ๋ว" พระชันษา 7 ปี ให้สุนทรภู่ซึ่งขณะนั้นบวชเป็นพระสอนหนังสือในปี พ.ศ. 2372 พระสุนทรภู่เริ่มถวายพระอักษร แก่เจ้าฟ้าทั้งสองพระองค์ จนอ่านออกเขียนได้คล่องแล้ว พระสุนทรภู่จึงได้แต่งภาษิตคำกลอนขึ้นถายเจ้าฟ้าทั้งสองพระองค์ เมื่อ พ.ศ. 2373 ได้แก่ "เพลงยาวถวายโอวาท" นอกจากนี้เจ้าฟ้ากุณฑลทิพยวดี ยังได้ทรงฝากฝังพระราชโอรสทั้ง 3 พระองค์ให้เป็นศิษย์ของเจ้าฟ้ามงกุฎ (พระบาทสมเด็จพระจอมเกล้าเจ้าอยู่หัว รัชกาลที่ 4) ซึ่งขณะนั้นได้ทรงผนวชอยู่วัดบวรนิเวศวิหารอีกด้วย ในรัชกาลที่ 3 นี้ เจ้าฟ้าอาภรณ์ได้เริ่มรับราชการโดยได้ทรงช่วยกำกับกรมพระคชบาล และเจ้าฟ้ากลางได้รับราชการในกรมวัง ส่วนเจ้าฟ้าปิ๋วนั้นยังทรงพระเยาว์จึงไม่ได้ทรงรับราชการแต่อย่างใด
เจ้าฟ้าปิ๋วสิ้นพระชนม์เมื่อ ปีชวดโทศก จ.ศ. 1202 ซึ่งตรงกับพ.ศ. 2383 ขณะพระชันษาได้ 19 ปี ในรัชสมัยพระบาทสมเด็จพระนั่งเกล้าเจ้าอยู่หัว
==พระอิสริยยศ==
สมเด็จพระเจ้าลูกยาเธอ เจ้าฟ้าปิ๋ว (26 เมษายน พ.ศ. 2365 - 1 สิงหาคม พ.ศ. 2367)
พระเจ้าน้องยาเธอ พระองค์เจ้าปิ๋ว (1 สิงหาคม พ.ศ. 2367 - พ.ศ. 2377)
สมเด็จพระเจ้าน้องยาเธอ เจ้าฟ้าปิ๋ว (พ.ศ. 2377 - พ.ศ. 2383)
สมเด็จพระเจ้าบรมวงศ์เธอ เจ้าฟ้าปิ๋ว (พระนามหลังการสิ้นพระชนม์)
==พงศาวลี==
==อ้างอิง==
สมเด็จพระเจ้าบรมวงศ์เธอ ชั้น 2
เจ้าฟ้าชาย
พระราชโอรสในรัชกาลที่ 2
มาวิน ทวีผล

มาวิน ทวีผล (เกิด 15 กรกฎาคม พ.ศ. 2524) ชื่อเล่น วิน เป็นนายแบบ พิธีกร นักแสดงชาวไทย สังกัดสถานีวิทยุโทรทัศน์ไทยทีวีสีช่อง 3
==ประวัติ==
มาวิน สำเร็จการศึกษาในระดับประถมศึกษาจากโรงเรียนเซนต์คาเบรียล และในระดับมัธยมศึกษาจากโรงเรียนเตรียมอุดมศึกษา   ห้องสายศิลป์เยอรมัน (ต.อ.60) และระดับปริญญาตรีจากมหาวิทยาลัยอัสสัมชัญ เริ่มเข้าวงการด้วยการเดินแบบ ถ่ายแบบก่อนเข้าสู่วงการละครโดยการชักนำของ วรายุทธ มิลินทจินดา  โดยมีผลงานทางละครทางช่อง 3 ที่สร้างชื่อเสียงคือ มาเฟียที่รัก และ ดิน น้ำ ลม ไฟ  ปัจจุบันยังเป็นนายแบบตามแคตวอล์คและตามนิตยสารแฟชั่นต่างๆ หลายเล่ม อีกทั้งยังทำงานทั้งเบื้องหน้าและเบื้องหลังทางละครช่อง 3
มาวิน ได้จดทะเบียนสมรสกับ ปิยวดี มาลีนนท์ ผู้จัดละครและบุตรสาวของประชา มาลีนนท์ เมื่อวันที่ 12 ธันวาคม พ.ศ. 2564
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
=== ซีรีส์ ===
=== พิธีกร ===
==== โทรทัศน์ ====
พ.ศ. 2564 : ข่าวสามสี ทุกวันจันทร์-วันศุกร์ เวลา 14.25 น. - 14.55 น. ทางช่อง 3 เอชดี ร่วมกับ ปีติภัทร คูตระกูล, ปวริศา เพ็ญชาติ, ชลธิชา นวมสุคนธ์, กรกมล ชิตพงศ์, ชาเคอลีน มึ้นช์, ฉัตรปวีณ์ ตรีชัชวาลวงศ์ (เริ่มวันจันทร์ที่ 3 พฤษภาคม 2564)
==== ออนไลน์ ====
พ.ศ. 2561 : โอปป้าพาฟิน ทางช่อง YouTuber:MAWIN FINFERRR
พ.ศ. 2562 : มาวินฟินเฟ่อร์ ทางช่อง YouTuber:MAWIN FINFERRR
==อ้างอิง==
== แหล่งข้อมูลอื่น ==
http:
บุคคลที่ยังมีชีวิตอยู่
บุคคลจากมหาวิทยาลัยอัสสัมชัญ
//www.triamudom-alumni.com/member/
นายแบบไทย
นักแสดงละครโทรทัศน์ชายชาวไทย
พิธีกรชาวไทย
ยูทูบเบอร์ชาวไทย
บุคคลจากโรงเรียนเซนต์คาเบรียล
บุคคลจากโรงเรียนเตรียมอุดมศึกษาน้อมเกล้า
ชวลิต ธนะชานันท์

นายชวลิต ธนะชานันท์ เป็นอดีตรัฐมนตรีช่วยว่าการกระทรวงการคลัง ในรัฐบาลพลเอก ชาติชาย ชุณหะวัณ และอดีตผู้ว่าการธนาคารแห่งประเทศไทย อดีตประธานคณะกรรมการตลาดหลักทรัพย์แห่งประเทศไทย อดีตประธานกรรมการบริษัท โพสต์ พับลิชชิงจำกัด (มหาชน)
== ประวัติ ==
ชวลิต ธนะชานันท์ เกิดเมื่อวันที่ 2 กรกฎาคม พ.ศ. 2473 เป็นบุตรคนที่4 ของ นายเทียม กับนางเริ่มจิต ธนะชานันท์ สำเร็จการศึกษาระดับปริญญาตรีทางด้านเศรษฐศาสตร์ จากมหาวิทยาลัยแมนเชสเตอร์ ประเทศอังกฤษ และได้รับปริญญาดุษฎีบัณฑิตกิตติมศักดิ์ จากคณะพาณิชยศาสตร์ มหาวิทยาลัยธรรมศาสตร์ มีน้องชาย2คน ชื่อ พลโท นายแพทย์ ดำรงค์ ธนะชานันท์ ดำรงตำแหน่ง ผู้อำนวยการศูนย์ผ่าตัดเปลี่ยนข้อเทียมอาวุโส โรงพยาบาลบำรุงราษฎร์ และนายเสรี ธนะชานันท์ เป็น สถาปนิก
สมรสกับ ปรานี ธนะชานันท์ มี บุตรีชื่อ ต้องใจ ธนะชานันท์ ดำรงตำแหน่ง กรรมการผู้จัดการ บริษัท ประชารัฐรักสามัคคี วิสาหกิจเพื่อสังคม (ประเทศไทย) จำกัด
ชวลิต ธนะชานันท์ เริ่มเข้าทำงานเป็นอาจารย์ประจำภาควิชาเศรษฐศาสตร์ วิทยาลัยวิชาการศึกษา ในปี พ.ศ. 2497 เป็นเศรษฐกรประจำ USOM ในปี พ.ศ. 2500 เข้าทำงานที่ธนาคารแห่งประเทศไทย ในตำแหน่งเศรษฐกร ฝ่ายวิชาการ เมื่อปี พ.ศ. 2506 ต่อมาได้ดำรงตำแหน่งผู้ช่วยผู้อำนวยการฝ่ายวิชาการ รองผู้อำนวยการฝ่าวิชาการ และเป็นผู้อำนวยการฝ่ายวิชาการ ในปี พ.ศ. 2518 เป็นผู้ช่วยผู้ว่าการฯ รองผู้ว่าการฯ ในระหว่างปี พ.ศ. 2519-2533 จนกระทั่งได้รับแต่งตั้งเป็นผู้ว่าการธนาคารแห่งประเทศไทย เมื่อวันที่ 6 มีนาคม พ.ศ. 2533 จนถึงวันที่ 30 กันยายนของปีเดียวกัน จากนั้นในเดือนธันวาคม เขาได้รับแต่งตั้งเป็นรัฐมนตรีช่วยว่าการกระทรวงการคลัง
ในปี พ.ศ. 2544 เขาได้รับแต่งตั้งเป็นประธานกรรมการตลาดหลักทรัพย์แห่งประเทศไทย
ชวลิต ถึงแก่กรรมเมื่อวันที่ 9 มีนาคม พ.ศ. 2552
== เครื่องราชอิสริยาภรณ์ ==
== อ้างอิง ==
นักการเมืองไทย
นักการธนาคารชาวไทย
นักเศรษฐศาสตร์ชาวไทย
อาจารย์คณะเศรษฐศาสตร์
บุคคลจากสำนักวิชาเศรษฐศาสตร์และนโยบายสาธารณะ มหาวิทยาลัยศรีนครินทรวิโรฒ
ผู้ได้รับปริญญากิตติมศักดิ์จากมหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
คนละขอบฟ้า

คนละขอบฟ้า เป็นละครโทรทัศน์ แนวละครดราม่า-โรแมนติก สร้างมาจากบทประพันธ์ของ กรุง ญ. ฉัตร ครั้งแรกออกอากาศทาง ช่อง 9 ครั้งที่สองออกอากาศทาง ช่อง 5 และครั้งที่สามออกอากาศทาง ช่อง 3
==การสร้างเป็นละครโทรทัศน์==
ครั้งแรกเมื่อปี พ.ศ. 2530 ผลิตโดยบริษัท สีบุญเรือง จำกัด นำแสดงโดย วีรยุทธ รสโอชา, สาวิตรี สามิภักดิ์ ออกอากาศทาง ช่อง 9
ครั้งที่สองปี พ.ศ. 2550 โดยใช้ชื่อว่า ทาสรักทระนง ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์โดย ตุณย์ กำกับการแสดงโดย สมดุล จันทรบุตร นำแสดงโดย ภูธเนศ หงษ์มานพ, พิมพ์มาดา บริรักษ์ศุภกร, ภูริ หิรัญพฤกษ์, ปกฉัตร เทียมชัย, เฉลิมชัย มหากิจศิริ ออกอากาศทาง ช่อง 5 ทุกวันจันทร์-พฤหัสบดี เวลา 20.25 - 21.25 น. เมื่อวันที่ 20 กันยายน – 7 พฤศจิกายน พ.ศ. 2550
และนำกลับมาสร้างใหม่อีกครั้งในปี พ.ศ. 2559 โดยใช้ชื่อตามบทประพันธ์เดิม ผลิตโดยบริษัท เมคเกอร์ เค จำกัด บทโทรทัศน์คนเดียวกันกับ พ.ศ. 2550 โดย ตุณย์ กำกับการแสดงโดย อดุลย์ ประยันโต นำแสดงโดย วรินทร ปัญหกาญจน์, ศิรินทร์ ปรีดียานนท์, อนุสรณ์ มณีเทศ, อริสรา ทองบริสุทธิ์, ณัฐวรา วงศ์วาสนา, กมลเนตร เรืองศรี ออกอากาศทาง ช่อง 3 ทุกวันจันทร์-อังคาร เวลา 20.15 - 22.50 น. เริ่มตอนแรกวันที่ 6 ธันวาคม พ.ศ. 2559 – 17 มกราคม พ.ศ. 2560  และออกอากาศซ้ำทุกวันจันทร์ - วันศุกร์ เวลา 14.00 - 15.45 น. ต่อจากละครสามีตีตรา เริ่มตอนแรกวันพุธที่ 22 พฤศจิกายน พ.ศ. 2560 – วันจันทร์ที่ 18 ธันวาคม พ.ศ. 2560
==รายชื่อนักแสดง==
== งานสร้าง ==
== การตอบรับ ==
ละครในชื่อ ทาสรักทระนง ในปี พ.ศ. 2550 ได้รับกระแสการตอบรับที่ดีและประสบความสำเร็จเป็นอย่างดีจากแฟนละครของเอ็กแซ็กท์ในช่วงเวลานั้นโดยเฉพาะพระนางคู่ขวัญของเรื่องอย่าง กัปตัน ภูธเนศ หงษ์มานพ ผู้รับบท ชินภัทร / นายหัวชิน และ พิม พิมพ์มาดา บริรักษ์ศุภกร ผู้รับบท อาริตา อนุศาสนันท์ ที่แสดงบทบาททางการแสดงจนผู้ชมเชื่อเลยว่าเป็นได้ทั้งคู่รักคู่กัดคู่ฮากันในละครเรื่องดังกล่าวจนเกือบจะได้เป็นคู่ชีวิตจริงๆกันนอกจอจนทำให้เคยมีกระแสจากแฟนๆละครรวมไปถึงแฟนคลับของสองนักแสดงที่ต่างเชียร์ให้คู่นี้สมหวังกันนอกจอแต่ก็ต้องผิดหวังกันไปตามๆกันในห้วงเวลาต่อมา
ละครในชื่อ คนละขอบฟ้า ในปี พ.ศ. 2559 ได้รับกระแสการตอบรับที่ดีพอสมควรไม่แพ้เวอร์ชันปี พ.ศ. 2550 โดยเฉพาะบทบาททางการแสดงที่เปลี่ยนแนวเปลี่ยนคาแรกเตอร์คุณชายของ วรินทร ปัญหกาญจน์ กับบทนายหัวชิน / ชินภัทร ดีบคาแรกเตอร์เจ้าของสวนยางลุคโหดแมน ใจร้อนอารมณ์ร้อนไม่ยอมฟังเหตุผลใคร โดยเฉพาะอย่างยิ่งกับตอนที่ 9 ช่วงที่ 7/9 และ ช่วงที่ 8/9 ซึ่งเป็นฉากเด็ดของนายหัวชินในเวอร์ชันนี้ตรงที่คำด่าทอใส่ต่ออมีนา (มีน) นางร้ายของเรื่องซึ่งรับบทโดย อริสรา ทองบริสุทธิ์
== รางวัลและการเข้าชิง ==
== อ้างอิง ==
== แหล่งข้อมูลอื่น ==
เรื่องย่อละคร ทาสรักทระนง (พ.ศ. 2550) : Gossipstar 
รายละเอียดหนังสือ คนละขอบฟ้า
เรื่องย่อละคร คนละขอบฟ้า (พ.ศ. 2559) : Manager 
เรื่องย่อละครคนละขอบฟ้า (พ.ศ. 2559) : thaitv3.com
ละครโทรทัศน์ไทย
นวนิยายไทย
ซีเนริโอ
วรรณกรรมที่สร้างเป็นละคร
รายการโทรทัศน์ช่อง 5
รายการโทรทัศน์ที่เริ่มออกอากาศตั้งแต่ พ.ศ. 2550
รายการโทรทัศน์ช่อง 3
รายการโทรทัศน์ที่เริ่มออกอากาศตั้งแต่ พ.ศ. 2559
ตะวันบ้านทุ่ง

ตะวันบ้านทุ่ง เป็นละครโทรทัศน์ไทย แนวดราม่า-แอ็กชั่น-คอมเมดี นำแสดงโดย เกียรติกมล ล่าทา,สุนิสา เจทท์ ออกอากาศเมื่อวันที่ 22 สิงหาคม พ.ศ. 2556 - 20 กันยายน พ.ศ. 2556 เวลา 18.30 - 19.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ทีวี ธันเดอร์ จำกัด บทประพันธ์โดย ดาริยา บทโทรทัศน์โดย คฑาหัสต์ บุษปะเกศ,ตุณย์ กำกับการแสดงโดย อดุลย์ บุญบุตร
== รายชื่อนักแสดงนำ ==
เกียรติกมล ล่าทา  รับบทเป็น  เขมรัฐ / เข้ม
สุนิสา เจทท์  รับบทเป็น  ปานรวี / ป่าน
เปรมณัช สุวรรณานนท์  รับบทเป็น  ผู้กองดนุเดช
มิรา โกมลวณิช  รับบทเป็น  หยาดพิรุณ / ฝน
ภากร ธนศรีวนิชชัย  รับบทเป็น  อิศวร์
คาร์โรไลน์ เอ็มม่า สปริงเก็ตต์  รับบทเป็น  อินทุอร
อภิรดี ภวภูตานนท์  รับบทเป็น  ป้าตับเต่า
โชคชัย บุญวรเมธี  รับบทเป็น  สนอง
สุคนธวา เกิดนิมิตร  รับบทเป็น  จิตตา
ตฤณ เศรษฐโชค  รับบทเป็น  บวร
สุปราณี เจริญผล  รับบทเป็น  ปาริชาติ
สรวงสุดา ลาวัณย์ประเสริฐ  รับบทเป็น  จันทร์
สมมาตร ไพรหิรัญ  รับบทเป็น  สมโภช
จักรกฤต โยมพยอม  รับบทเป็น  ดวง
อำพล ขวัญพัก  รับบทเป็น  เด่น
ธัชฎา ผิวอ่อน  รับบทเป็น  ดอกโสน
อิทธิชัย พันธุ์ไม้  รับบทเป็น  บุญเพิ่ม
ด.ญ.ปพิชญา วรสุทธิ์  รับบทเป็น  ปานรวี / ป่าน (วัยเด็ก)
ด.ช.ภานุกร วงษ์บุญมาก  รับบทเป็น เขมรัฐ / เข้ม (วัยเด็ก)
=== นักแสดงรับเชิญ ===
ภูชิสสะ ศุภธนพัฒน์
วัชระ ปานเอี่ยม  รับบทเป็น ผอ.โรงพยาบาลในจังหวัดสุพรรณบุรี
ยอดชาย เมฆสุวรรณ  รับบทเป็น พระ
กลศ อัทธเสรี  รับบทเป็น กำนันสำเนียง
== เพลงประกอบละคร ตะวันบ้านทุ่ง ==
เพลง ตะวันบ้านทุ่ง (เพลงเปิด) - ขับร้อง : หลิน มาสเตอร์คีย์ เวทีแจ้งเกิด
เพลง เริ่มต้นอีกครั้ง (เพลงปิด) - ขับร้อง : หลิน มาสเตอร์คีย์ เวทีแจ้งเกิด
เพลง คิดถึงคนที่ไม่คิดถึง - ขับร้อง : เกียรติกมล ล่าทา,อิทธิชัย พันธุ์ไม้,หลิน มาสเตอร์คีย์ เวทีแจ้งเกิด
เพลง เกี่ยวกันไหม - ขับร้อง : อิทธิชัย พันธุ์ไม้,หลิน มาสเตอร์คีย์ เวทีแจ้งเกิด
เพลง ความรักไม่ SUCCESS - ขับร้อง : ธัชฎา ผิวอ่อน
==อ้างอิง==
กระปุกดอตคอม - เรื่องย่อละคร ตะวันบ้านทุ่ง
News Plus - เรื่องย่อละคร ตะวันบ้านทุ่ง
==แหล่งข้อมูลอื่น==
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2556
ลู่ จงอี

ลัทธิอนุตตรธรรมเชื่อว่าพระศรีอริยเมตไตรยแบ่งภาคมาเกิดเป็น ลู่ จงอี (路中一) เพื่อสืบต่อพงศาธรรมเป็นจู่ซือรุ่นที่ 17 ในประเทศจีนและเป็นจู่ซือองค์แรกในธรรมกาลยุคขาว
== ประวัติ ==
ลู่ จงอี เกิดที่เมืองจี้หนิง มณฑลซานตง เมื่อวันที่ 18 พฤษภาคม ค.ศ. 1849 ครอบครัวมีฐานะยากจน กำพร้าบิดามารดาตั้งแต่ยังเล็ก จึงอยู่อาศัยกับน้องสาวชื่อลู่ จงเจี๋ย เพียงสองคน เมื่ออายุได้ 22 ปี จงอีจึงไปสมัครเป็นทหารเพื่อหารายได้มาจุนเจือครอบครัว
ในปี ค.ศ. 1895 ขณะอายุได้ 46 ปี จงอีได้รับวิวรณ์จากพระแม่องค์ธรรมทางความฝันว่า ถึงเวลาที่ท่านต้องเริ่มพันธกิจโปรดสัตว์แล้ว ให้ไปขอรับถ่ายทอดเต๋าจากอาจารย์หลิว ชิงซฺวี (ศิษย์ของหวัง เจฺว๋อี ผู้ก่อตั้งลัทธิอนุตตรธรรม) ซึ่งเป็นจู่ซือของลัทธิอนุตตรธรรมอยู่ในขณะนั้น จงอีจึงตัดสินใจลาออกจากราชการ ไปตามหาอาจารย์หลิว ชิงซวี โดยมีเงินที่เก็บสะสมไว้ติดตัวอยู่ 100 ตำลึง เมื่อได้พบอาจารย์หลิว จงอีก็ได้รับเต๋า โดยเสียเงินทั้ง 100 ตำลึงที่มีอยู่เป็นค่าธรรมเนียม
หลังจากรับเต๋าแล้ว จงอีก็ทำงานเป็นคนงานตักน้ำผ่าฟื้นในสำนักของอาจารย์หลิวนั้น ต่อมาพระแม่องค์ธรรมก็ประทับทรงในกระบะทราย บอกให้อาจารย์หลิวมอบตำแหน่งจู่ซือให้กับพระศรีอริยเมตไตรยคือลู่ จงอี อาจารย์หลิวจึงประกาศแก่บรรดาศิษย์ว่าตนเองชรามากแล้ว ศิษย์ที่ได้รับอาณัติสวรรค์แล้วให้แยกย้ายกันไปฝึกปฏิบัติและเผยแพร่เต๋ากันเองต่อไป ส่วนลู่ จงอี ได้สืบทอดตำแหน่งจู่ซือต่อจากอาจารย์หลิวในปี ค.ศ. 1905 ต่อมา ลู จงอีได้รับแนะนำจากพระแม่องค์ธรรมซึ่งมาประทับทรงในกระบะทรายว่าให้กลับไปตำหนักกวนอิม
ลู่ จงอี นึกถึงลู่ จงเจี๋ย น้องสาว จึงกลับไปหาน้องสาวที่เมืองจี่หนิง แล้วเล่าถึงเหตุการณ์ที่ตนเองได้รับเต๋า น้องสาวของจงอีเกิดความศรัทธา จึงร่วมกับพี่ชายเผยแพร่เต๋าต่อไปจนแพร่หลาย มีผู้ติดตามเป็นสาวกมากมายหลายพันคน รวมทั้งจาง เทียนหรัน และซุน ฮุ่ยหมิง ซึ่งมาเข้าสำนักในปี ค.ศ. 1918
ลู่ จงอี ถึงแก่กรรมเมื่อวันที่ 26 กุมภาพันธ์ ค.ศ. 1925 สิริอายุได้ 76 ปี
== หลังมรณกรรม ==
หลังจากลู่ จงอี ถึงแก่มรณกรรมแล้ว พระแม่องค์ธรรมได้ประทับทรงในกระบะทราย ประกาศว่าลู่ จงอี ได้รับอริยฐานะเป็น “จินกงจู่ซือ” (金公祖师) และหลังจากมรณกรรมได้ 100 วัน อาจารย์ลู่ได้เข้าสิงร่างบุรุษชาวมณฑลซานซีชื่อหยาง ชุนหลิง ซึ่งไม่เคยรู้จักลัทธิอนุตตรธรรมมาก่อน นายหยางเดินทางมาที่สถานธรรมที่เมืองจี่หนาน มณฑลซานตง และถ่ายทอดโอวาท 2 ครั้ง คือคัมภีร์ “จินกงเมี่ยวเตี่ยน” และคัมภีร์ “หมีเล่อเจินจิง” ทั้งสองคัมภีร์ถือเป็นคัมภีร์ศักดิ์สิทธิ์ในลัทธิอนุตตรธรรม
== อ้างอิง ==
ปฐมธรรมาจารย์แห่งธรรมกาลยุคขาว, ศุภนิมิต แปลและเรียบเรียง, กรุงทพฯ : ส่งเสริมคุณภาพชีวิต, ม.ป.ป.,
สายทอง 3, ศุภนิมิต แปลและเรียบเรียง, กรุงทพฯ : ส่งเสริมคุณภาพชีวิต, ม.ป.ป.,
จู่ชือลัทธิอนุตตรธรรม
บุคคลจากจี้หนิง
จักรพรรดินีเซี่ยวซูรุ่ย

จักรพรรดินีเซี่ยวซูรุ่ย  (孝淑睿皇后; Empress Xiaoshurui) เป็นพระจักรพรรดินีพระองค์แรกในจักรพรรดิเจียชิ่งและพระราชมารดาในจักรพรรดิเต้ากวัง
== พระราชประวัติ ==
จักรพรรดินีเซี่ยวซูรุ่ย ประสูติในราชสกุลแมนจู สกุล ฉี่ถ่าล่า พระบิดาของพระนางทรงดำรงพระยศเป็น ฉี่ถ่าล่า โฮ่วชินโกว (喜塔臘 和爾經額; Hitara Horchingo) ซึ่งทำงานราชการในช่วงรัชสมัยของจักรพรรดิเฉียนหลง ทรงประสูติในปี ค.ศ. 1760 ในช่วงรัชสมัยจักรพรรดิเฉียนหลง
ใน ค.ศ. 1774 ทรงเข้าอภิเษกสมรสกับ มกุฎราชกุมารหย่งเยี๋ยน พระโอรสองค์ที่สิบห้าใน จักรพรรดิเฉียนหลงและทรงมีพระประสูติกาลพระธิดาสองพระองค์และพระโอรสหนึ่งพระองค์ และ เมื่อ 9 กุมภาพันธ์ ค.ศ.1796 จักรพรรดิเฉียนหลง ทรงสละราชสมบัติและโดยทรงขึ้นดำรงตำแหน่งเป็น พระบิดาหลวง หรือ จักพรรดิสูงสุด (จีน: 太上皇帝-ไท่ซั่งหวง) อย่างไรก็ตามแม้จะสละราชบัลลังค์แล้วแต่อำนาจที่แท้จริงยังคงอยู่กับพระองค์ มกุฎราชกุมารหย่งเยี๋ยน ได้รับการเสวยราชย์สมบัติต่อมาเป็น สมเด็จพระจักรพรรดิเจียชิ่ง ทรงสถาปนาพระวรชายาเอก ฮีตียาเป็นสมเด็จพระจักรพรรดินีพระองค์แรกในรัชกาลของพระองค์หลังจากพิธีบรมราชาภิเษก
สมเด็จพระจักรพรรดินี ทรงพระประชวรและเสด็จทิวงคต ในปี ค.ศ. 1797 จากที่ทรงพระยศสมเด็จพระจักรพรรดินีได้เพียงหนึ่งปี พระศพถูกฝังอยู่ในสุสาน เชิงหลิง ในสุสานชิงตะวันตก
==  พระโอรส-ธิดาที่ประสูติแด่พระนาง  ==
พระราชธิดาไม่ปรากฏพระนาม (ค.ศ.1780) พระธิดาองค์ที่สองในสมเด็จพระจักรพรรดิเจียชิ่ง สิ้นพระชนม์ตั้งแต่พระเยาว์
องค์ชายหมินหนิง (旻寧; Minning; 16 กันยายน ค.ศ.1782 - 25 ก. พ. ค.ศ.1850) ต่อมาเสด็จเถลิงราชสมบัติเป็นจักรพรรดิเต้ากวง
องค์หญิงจ้วงหลิง (莊靜固倫公主; Kurun Princess Zhuangjing ;20 ตุลาคม ค.ศ. 1784 - 27 มิถุนายน ค.ศ.1811) ทรงอภิเษกสมรสกับ องค์ชายมานีหม่าหลา (瑪尼巴達喇; Manibadala )ในสกุล เบอร์จิกิต จากดินเแดนมองโกล
==พระนามที่ได้รับการสถาปนาหลังเสด็จสิ้นพระชนม์==
พระอิริยายศหลังสิ้นพระชนม์เต็มคือ:
Empress Xiaoshuduanherenzhuangciyidunyuzhaosuguangtianyoushengrui(孝淑端和仁庄慈懿敦裕昭肅光天佑聖睿皇后)
==  อ้างอิง  ==
Ranks of Imperial Consorts in China#Qing
Qing Dynasty nobility
== ดูเพิ่ม ==
จักรพรรดิเจียชิ่ง
จักรพรรดิเต้ากวง
สมเด็จพระจักรพรรดินีเซี่ยวเหอรุ่ย
บุคคลที่เกิดในปี พ.ศ. 2303
จักรพรรดินีราชวงศ์ชิง
บริษัทร่วมทุน (ญี่ปุ่น)

บริษัทร่วมทุน (; stock company) เป็นบริษัท (; company) รูปแบบหนึ่งตามกฎหมายญี่ปุ่น
== ศัพท์ ==
คำ "คาบูชิกิไกชะ" (kabushiki gaisha) นี้ บริษัทหลายแห่งของญี่ปุ่นมักแปลว่า "บริษัทจำกัด" (limited company) ส่วนบริษัทอื่น ๆ มักแปลเพียง "บริษัท" (corporation หรือ incorporated) แต่คำนี้มีความหมายตรงตัวว่า "บริษัทร่วมทุน" (stock company หรือ joint stock company) รัฐบาลญี่ปุ่นเองเดิมอนุมัติให้แปลอย่างเป็นทางการว่า "บริษัทธุรกิจ" (business corporation) แต่ปัจจุบันเปลี่ยนให้แปลว่า "บริษัทร่วมทุน" (stock company)
ในภาษาญี่ปุ่น คำดังกล่าวเป็นได้ทั้งปัจจัย (suffix) เช่น "โตโยตะจิโดชะคาบูชิกิไกชะ" (; "Toyota Motor Corporation") และอุปสรรค (prefix) เช่น "คาบูชิกิไกชะเด็นสือ" (; "Dentsu Inc.")
== ความเป็นมา ==
เดิมประมวลกฎหมายแพ่งญี่ปุ่นได้วางระเบียบการจัดตั้งบริษัทร่วมทุนเอาไว้ บริษัทร่วมทุนแห่งแรก คือ ธนาคารประจำชาติแห่งแรกของญี่ปุ่น (First National Bank of Japan) ซึ่งจัดตั้งขึ้นเมื่อ ค.ศ. 1873 ภายหลังเมื่อญี่ปุ่นถูกสหรัฐอเมริกายึดครองหลังสงครามโลกครั้งที่สอง ชาติผู้เข้ายึดครองได้สังคายนาประมวลกฎหมายแพ่งโดยอาศัยรัฐบัญญัติบริษัทธุรกิจอิลลินอยส์ ค.ศ. 1933 (Illinois Business Corporation Act of 1933) เป็นแม่แบบ บริษัทร่วมทุนของญี่ปุ่นจึงมีร่องรอยบริษัทแบบอเมริกันหลายประการ แต่ก็แตกต่างกันบ้าง เช่น บริษัทร่วมทุนญี่ปุ่นไม่สามารซื้อหุ้นของตนกลับคืนมาได้ ไม่สามารถขายหุ้นราคาน้อยกว่าห้าหมื่นเยนต่อหนึ่งหุ้นได้ และไม่สามารถดำเนินกิจการโดยอาศัยทุนส่วนเกิน (paid-in capital) ซึ่งต่ำกว่าสิบล้านเย็นได้ (ข้อกำหนดเหล่านี้ปัจจุบันได้เปลี่ยนแปลงหรือยกเลิกแล้วก็มี)
ครั้นวันที่ 29 กรกฎาคม ค.ศ. 2005 รัฐสภาญี่ปุ่นตราพระราชบัญญัติบริษัท (; Companies Act) ฉบับใหม่ซึ่งใช้บังคับตั้งแต่วันที่ 1 พฤษภาคม ปีถัดมา พระราชบัญญัติฉบับนี้เปลี่ยนแปลงระเบียบการจัดตั้งและดำเนินบริษัทร่วมทุนอย่างใหญ่หลวง โดยปรับปปรุงให้มีลักษณะคล้ายคลึงกับบริษัทร่วมทุนในสหรัฐอเมริกามากขึ้น
== อ้างอิง ==
== แหล่งข้อมูลอื่น ==
พระราชบัญญัติบริษัท (Companies Act) – ภาค 1 ถึง 4 , ภาค 5 ถึง 8 
คำสั่งให้ใช้พระราชบัญญัติบริษัท  (Order for Enforcement of the Companies Act)
กฎหมายญี่ปุ่น
เควิน ซีเกอร์ส

เควิน โจเซฟ ซีเกอร์ส (Kevin Joseph Zegers เกิดเมื่อวันที่ 19 กันยายน ค.ศ. 1984 เป็นนักแสดงและนายแบบชาวแคนาดา เควินได้รับบทจอช แฟรมม์ ในภาพยนตร์เรื่อง Air Bud รับบท เดเมียน ดัลการ์ด ในซีรีส์เรื่อง Gossip Girl และได้แสดง มิวสิควิดิโอของ Rock Mafia ในเพลง The Big Bang
== แหล่งข้อมูล ==
นักแสดงแคนาดา
นักแสดงเด็กชาวแคนาดา
ศาสนาในประเทศเกาหลี

ศาสนาในประเทศเกาหลี ประชากรส่วนใหญ่ไม่มีศาสนา นี่คือแผนภูมิแสดงการนับถือศาสนาในประเทศเกาหลี
== ศาสนาในประเทศเกาหลีใต้ ==
== ศาสนาในประเทศเกาหลีเหนือ ==
== ดูเพิ่ม ==
ศาสนาในประเทศเกาหลีใต้
ศาสนาในประเทศเกาหลีเหนือ
== อ้างอิง ==
South Korea Country Study
North Korea profile
South Korea profile
== แหล่งข้อมูลอื่น ==
Korea Society Podcast: The Religious Revolution in Modern Korean History 
http://www.dlibrary.go.kr/JavaClient/jsp/wonmun/full2.jsp?v_kw_str=(韓國新宗敎實態調査報告書)&v_db=4&v_doc_no=104211&mode=1  list
잃어버린 배달사상과
东北沦陷时期的朝鲜族宗教 - 普世社会科学研究网
รักบี (วอริกเชอร์)

รักบี้ (Rugby) เป็นเมืองในวอริกเชียร์ ประเทศอังกฤษ ตั้งอยู่ริมฝั่งแม่น้ำเอวอน เมืองมีประชากร 61,988 คน(ค.ศ. 2001) ทำให้เป็นเมืองใหญ่ที่สุดอันดับ 2 ของวอริกเชียร์เคาน์ตี รักบี้ตั้งอยู่ห่างจากเมืองคอเวนทรีทางทิศตะวันออกราว 13 ไมล์ (21 กม.) เป็นที่ตั้งของโรงเรียนรักบี้ (ตั้งขึ้นเมื่อ ค.ศ. 1567) ซึ่งเป็นสถานที่กีฬารักบี้ถือกำเนิดขึ้น
เมืองในเทศมณฑลวอริกเชอร์